**Прашања од акционерите**

Секој акционер има право да поставува прашања по секоја од точките од дневниот ред на седницата на Собранието.

Друштвото Тутунски комбинат АД Прилеп одговара на поставените прашања доколку тоа не е во спротивност со доверливоста во работењето, принципите на деловната тајна, како и деловните интереси на Друштвото.

Друштвото може да даде еден збирен одговор на прашањата со иста содржина. Друштвото може да одговори директно на акционерот или да ги објави одговорите на поставените прашања на својата интернет страница во формат на прашање и одговор.

Прашањето акционерот го доставува во писмена форма во оригинал, со пополнето целосно име и презиме и своерачен потпис на акционер физичко лице, односно назив, седиште, печат и целосно име и презиме и своерачен потпис на законскиот застапник на акционер правно лице.

Заедно со доставеното прашање акционерот задолжително треба да приложи и соодветни документи за идентификација, и тоа:

1.За акционер физичко лице се приложува:

* Извод од Централниот депозитар за хартии од вредност во кој што е наведен бројот на акциите, во оригинал, не постар од три дена
* Копија од важечка лична карта или пасош
1. За акционер правно лице се приложува:
* Извод од Централниот депозитар за хартии од вредност во кој што е наведен бројот на акциите, во оригинал, не постар од три дена
* Последна тековна состојба од Централниот Регистар во оригинал не постара од седум дена
* Копија од важечка лична карта или пасош на законскиот застапник

Прашањето во писмена форма заедно со документите за идентификација мора да биде примено во Тутунски комбинат АД Прилеп најдоцна до 22.05.2023 година, до 16.00 часот.

Адреса на која се доставуваат прашањата:

Тутунски комбинат АД Прилеп

ул.Прилепски бранители бр.85

7 500 Прилеп

Со назнака „за Годишно собрание 2023 година“